** **

**प्रेस विज्ञप्ति**

**आईआईएम अहमदाबाद ने आईसीएडीएबीएआई-2019 सम्मेलन और आईबीएम के सहयोग से डी'अवतार हैकथॉन का आयोजन किया**

7 फरवरी, 2019 | अहमदाबाद: आईआईएम अहमदाबाद 6-7 अप्रैल, 2019 को उन्नत डेटा विश्लेषण, व्यवसाय विश्लेषिकी और बौद्धिकता पर अपना छठा अंतर्राष्ट्रीय सम्मेलन आयोजित करने जा रहा है। इस सम्मेलन का उद्देश्य अत्याधुनिक अनुसंधान अनुभवों को साझा करने के लिए दुनिया भर के प्रमुख शिक्षाविदों, शोधकर्ताओं और व्यावसायियों को नए विचारों और अनुप्रयोगों, बहस के मुद्दों और डेटा विश्लेषण और कृत्रिम बुद्धिमत्ता के क्षेत्र में नवीनतम विकास को संबोधित करने के लिए एक साथ लाना है।

सम्मेलन के बारे में जानकारी देते हुए, आईसीएडीएबीएआई-2019 के सम्मेलन के संयोजक प्रोफ़ेसर अर्नब के. लाहा ने बताया कि, “सम्मेलन का उद्देश्य प्रमुख मुद्दों पर चर्चा करने के लिए डेटा एनालिटिक्स और कृत्रिम बुद्धिमत्ता क्षेत्र के सभी प्रमुख हितधारकों को एक मंच पर लाना है। इस उम्मीद के साथ कि इससे अनुसंधान और नवाचार को प्रोत्साहन मिलेगा जो अंततः सभी संगठनों को सकारात्मक तरीके से प्रभावित करेगा”। इस दो दिवसीय सम्मेलन में कार्यशालाएँ, मुख्य भाषण, पैनल चर्चा और एक हैकथॉन शामिल होंगे।

"असंरचित डेटा सेटों में व्यक्तिगत डेटा संस्थाओं के पुनर्जन्म" पर डी'अवतार हैकथॉन का आयोजन आईबीएम के सहयोग से किया जा रहा है जो डेटा गोपनीयता की सुरक्षा के बहुत महत्वपूर्ण क्षेत्र को संबोधित करता है। इस हैकथॉन चुनौती पर डेटा विज्ञान के क्षेत्र में रुचि रखने वाले छात्रों, शोधकर्ताओं, शिक्षाविदों और व्यावसायियों द्वारा काम किया जा सकता है।

- विषयांत –

**भारतीय प्रबंध संस्थान अहमदाबाद (आईआईएमए) के बारे में :**

*सन् 1961 में स्थापित, भारतीय प्रबंधन संस्थान, अहमदाबाद (आईआईएमए) प्रबंधन शिक्षा में उत्कृष्टता के लिए विश्व स्तर पर प्रसिद्ध है। दुनिया के शीर्ष प्रबंध स्कूलों में से एक, आईआईएमए उद्यमों के अग्रणियों को शिक्षित करता है। संस्थान की सामरिक प्राथमिकताओं में : शिक्षाविदों, व्यवसायियों, पूर्वछात्रों और समुदाय समेत अपने विभिन्न वांछित क्षेत्रों के साथ संबंध मजबूत करना; विस्तार, स्वायत्तता, और टीमवर्क के उच्च प्रदर्शन के लिए काम के माहौल को पोषित करना; और गुणवत्ता में सुधार के साथ सामरिक विकास शामिल हैं।*

*प्रमुख कार्यक्रम स्नातकोत्तर प्रबंधन कार्यक्रम (पोस्ट ग्रेजुएट प्रोग्राम-पीजीपी) प्रबंधन रैंकिंग-2017 में फाइनेंशियल टाइम्स मास्टर्स में 21वेँ स्थान पर है। फाइनेंशियल टाइम्स के ग्लोबल एमबीए रैंकिंग 2017 के अनुसार, आईआईएमए के पोस्ट ग्रेजुएट प्रोग्राम फॉर एक्जीक्यूटिव्स (पीजीपीएक्स) को दुनिया में 29वें स्थान पर रखा गया है। खाद्य एवं कृषि-व्यवसाय प्रबंधन (पीजीपी-एफ़एबीएम) में स्नातकोत्तर कार्यक्रम को फ्रांस के एड्युनिवर्सल मास्टर्स रैंकिंग 2018 में प्रथम रैंक दिया गया है। आईआईएमए को भारत सरकार के मानव संसाधन एवं विकास मंत्रालय के राष्ट्रीय संस्थानगत रैंकिंग फ्रैमवर्क (एनआईआरएफ़) में प्रथम स्थान दिया गया है।*

मीडिया प्रश्नों के लिए, कृपया संपर्क करें :

**Mr. Deepak Bhatt**

Manager, Communications

Email: mngr-comm@iima.ac.in | Phone: 079-66324683 (O)

Mobile: +91-94262-29429

**Ms. Mitaaly Naidu**

Executive, Public Relations

Email: pr@iima.ac.in | Phone: 079-66324684 (O)

Mobile: +91-7069074816

Website: <www.iima.ac.in>